PISMO BOŽIČKU 

Božiček nam je sporočil, da ste otroci v Občini Cirkulane letos spet bili zelo pridni. Rad bi prišel med vas, da bi mu zapeli, zaigrali in se poveselili v teh, božičnih dneh.

Letos se je odločil, da vas bo obiskal **v četrtek, 22. 12. 2022 v Večnamenski turistično prireditveni dvorani v Cirkulanah.** Seveda pa želi, da mu napišete **pismo vsi otroci do vključno četrtega razreda** o svojih dobrih delih. Lahko napišete tudi hudomušne zgodbe, ki jih ima Božiček zelo rad. Vesel bo tudi vseh risbic in vsega drugega, kar znate ustvariti.

**Vsa pisma Božičku pošljite na občino na enega izmed naslednjih naslovov:**

* tajnistvo@cirkulane.si;
* Poseben, Božičkov predalnik, ki je nameščen pri vhodu občinske stavbe;
* Po pošti, na naslov: Občina Cirkulane, Cirkulane 58, 2282 Cirkulane;

Vsa vaša pisma bo prebiral do vključno 16. decembra 2022, potem pa ne bo imel več časa. Zato mu res pišite v tem času, da se bo lahko pravočasno pogovoril s pomočniki in, da vas bo potem lahko obiskal.

 